فەرمانداریی یەکینەکاو پارێزنای وەرکەوتوو کورڎسان (یەرەکە)ی، جە ئەرەیاوناێوە نویسیانە، پڕوپاگەندەکاو دەوڵەتوو تورکی وزۊوە دروێوە و داوا کەرۊ گرڎ لێوە دژوو هجوومەکا هەڵوێستشا بۊ.
دەقوو یاونایەکەو (یەرەکە)ی پێسنەن:
"پەی ڕای گرڎینی و گەلەکەیما
شه‌وەی وەڵینە جە ڕێککەوتوو ٠١.٠٩.٢٠٢٣ فڕۊكه‌ جه‌نگییه‌كاو ده‌وڵه‌توو ئەرەگیر و فاشیستوو توركیای بەهەسی‌ بۊمبوارانوو دەگایەکاو سه‌ر به‌ هه‌رێموو شارباژێڕیشا ده‌وروبه‌روو کەشەکاو ئاسۊسینە كەرد. ئا بۊمبوارانە‌ كه‌ سەعات٠٠:٣٠  هه‌تا ٢ۍ شه‌وێش خواینا، حیچ زەرەرێوە گیانییش نه‌بییەن و پڕوپاگه‌نده‌كاو ده‌وڵه‌توو توركیای چی باره‌‌وه‌ گرڎشا دروێنۍ و ڕاسۍ نییەنۍ.ده‌وڵه‌تی ئەرەگیر و فاشیستوو توركیای بۊردومانه‌کەنە ته‌نیا زه‌ره‌رش به‌ باخ و باخچه‌و خه‌ڵكوو هه‌رێمەکەی یاونان.  پا بۊردومانە‌یە جارێوە تەر ‌ دوژمنایه‌تیی ده‌وڵه‌تی فاشیستوو تورکیای وەراوەروو گه‌لوو كوردیوە پانیشتوو كورڎسانینە سه‌لەمییا.
پێویسا گه‌لوو ئێمه‌ جە گرڎوو به‌شه‌كاو  كورڎسانینە و به‌تایبه‌تی گه‌لوو پانیشتووو كورڎسانی ساعیبۍ هه‌ڵوێستی با و وەراوەروو ئا هجووماوە بێدەنگۍ نەبا.".
س.ز
